**TIJEK SATA**

1. **UVODNI DIO:**

Hvaljen Isus i Marija! Lijepo vas pozdravljam. Moje ime je Tihana Vrbanac, studentica sam 4. godine teologije Katoličko-bogoslovnog fakulteta i danas ću vam održati ovaj školski sat vjeronauka.

**1.** **MOLITVENI POČETAK:**

Na početku se saberimo radi molitve. *(malo tišine i onda počenem s molitvom)* Oče naš...

**2. MOTIVACIJA S NAJAVOM TEME:**

Pustiti ću vam sada jedan kratki video. Molim vas da ga pozorno pratite kako biste mi kasnije mogli reći o čemu se radi u videu.

*(Puštam video: <https://www.youtube.com/watch?v=mlq1GEYvxSQ>. Nakon pogledanog videa postavljam im pitanja):* Što mislite o čemu ćemo mi danas govoriti? *(Isusova čuda)*. Tako je! Pa možete si onda staviti naslov u svoje bilježnice ISUSOVA ČUDA. *(ja pišem na ploču, a učenici u svoje bilježnice).*

1. **SREDIŠNJI DIO**

**3. DIJALOŠKA RASPRAVA:**

Sad kadasmo to učinili, prisjetimo se malo videa. Tko se sjeća gdje se nalazi Isus? *(Na svadbi u Kani Galilejskoj).* S kim je Isus tamo bio? *(S majkom, s učenicima).* Kada se Marija obraća Isusu? *(Kad je ponestalo vina).* Kako je Isus na to odreagirao? Što joj Isus govori? *(odvraća ju, nema on ništa s njom).* Kako Marija reagira na to? Sluša li ga ili daje neke naredbe? *(Govori poslužiteljima da učine sve što im Isus kaže)*. Što im je Isus naredio? *(Nek napune krčage vodom)* Jesu li ga poslužitelji poslušali? *(Jesu).* I šta se tada dogodilo? *(Pretvorila se voda u vino).* Kakvo je to vino bilo? *(Najbolje).* Kojim riječima završava video? Zašto nam je to čudo važno? *(To je Isusovo prvo čudo).* Znate li možda još neko Isusovo čudo? *(Ozdravljenje gubavca, Jairove kćeri, žene koja je dugo bolovala od krvarenja, čudesni ribolov...)*. Što mislite zašto Isus čini sva ta čuda? *(Iz ljubavi)*. Što Isus želi navjestiti svojim čudima, svojim znamenjem? *(Kraljevstvo Božje)* Isus nije čino čuda radi senzacije. Njegova čuda nisu ništa veća od svakodnevnih događanja. Što biste vi rekli da je čudo? *(oni sad tu nabraju neka od svojih čuda: oprao suđe, popeo se na brdo bez pomoći, podigao neki teški teret...).* Događaju li se čuda i u današnje vrijeme?

**4.PRODUBLJIVANJE TEME:**

A sad, upoznajmo se pobliže s još jednim od mnogobrojnih Isusovih čuda. Tu na prezentaciji imam tekst o jednom Isusovom čudu. Pročitat ćemo ga zajedno po ulogama. Trebala bih 4 dobrovoljca. *(Podjelim im uloge).* Čitate samo ono što piše crvenom bojom, plavom bojom su naznačene vaše uloge tako da znate kad je tko na redu. *(Zajednički pročitamo tekst koji se nalazi na prezentaciji)*. Sada možete otvoriti svoje udžbenike na stranici 40. Koje likove susrećemo u tekstu? *(Jaira, Isusa, ženu, Jairovu kćer...)* Što Jair i žena očekuju od Isusa? *(Pomoć).* Može li mi netko reći što se događa u Isusovim susretima s onima koji očekuju njegovu pomoć? *(Događa se ozdravljenje).* Koje riječi upućuje ženi? *(Kćeri, vjera te tvoja spasila!)*. A Jairu? *(Ne boj se! Samo vjeruj!)* Što možemo zaključiti, zašto Isus njih ozdravljuje? *(Zbog* *njihove vjere).* Možemo li mi i danas očitovati Isusovu čudesnu prisutnost? *(Dao mi je mamu, tatu, nastavnice...)*

**5. RAD PO SKUPINAMA**:

A sada malo vašeg samostalnog rada. Podjelit ćemo se u 4 skupine. Svaka skupina će nam na drugačiji način interpretirati tekst koji smo upravo pročitali. Prva skupina, vi ćete napraviti intervju sa ženom koja je ozdravila od dugog krvarenja te s Jairovom obitelji. Druga skupina, vaš zadatak jest da izmislite novine za koje pišete članak i napišete izvješće o pročitanom tekstu. Treća skupina vi ćete napisati izvješće o događajima ozdravljenja o kojima smo upravo pročitali. Zamislit ćete sebe kako ste tamo s učenicima, svjedočite tim događanjima i želite to prenijeti svojim ukučanima npr. Četvrta skupina vaš zadatak će biti aktualizirati priču, pretočiti je u sadašnje vrijeme. Znači, imate primjer što se dogodilo tada i kako je sve to nastupilo. Zamislite da je Isus sada ovdje među nama. Koje čudo bi danas napravio? Za ovaj zadatak imate 10 minuta. Sretno!

**6. IZNOŠENJE REZULTATA**:

Ukoliko ste završili sa svojim zadacima, možemo početi s izlaganjima. Prva skupina, hoćete li vi započeti? *(Prva skupina izlazi ispred razreda i čita svoj intervju s likovima).* Bravo prva skupino! Može li sad doći druga skupina izložiti svoj zadatak? *(Dolazi predstavnik skupine i čita novinsko izvješće koje su oni kao skupina sastavili).* Dobro obavljen zadatak! Treća skupina, možemo li čuti vaš zadatak? *(Dolazi predstavnik skupine ispred razreda i prepričava nam događaje kao da je on tome osobno prisustvovao)*. Svaka čast! Molila bih sad četvrtu skupinu da nam pokaže svoj zadatak. *(Predstavnik skupine dolazi ispred razreda i priča nam o Isusovom čudu u današnjem vremenu).* Veoma domišljato!

**7. SINTEZA I AKTUALIZACIJA**:

Svaka čast na mašti. A sada još jedan kratki zadatak za vas. Ostanite i dalje sjediti u skupinama. Svaka skupina će dobiti sliku na kojoj se nalaze sva Isusova čudesa. Vaš je zadatak da probate prepoznate što više Isusovih čuda na slici. Imate 5 minuta za ovaj zadatak. *(Dijelim svakoj skupini radne listove sa slikom Isusovih čuda).*

1. **ZAVRŠNI DIO:**

Dobro, koliko ste pronašli, pronašli ste. Recite mi koja ste čuda prepoznali? *(Sad oni govore koja su čuda prepoznali: ozdravljenje sljepca, Uskrsnuće Isusovo, hod po vodi, čudo u Kani...).* Sada ću svakome od vas podjeliti tu istu sliku s rješenjima. Naljepite si ju u bilježnicu ispod današnjeg naslova. *(Dijelim svakome od njih tu sliku. Nakon što sam im podjelila slike, pozivam ih na molitvu).*

Sa zahvalnošću u srcu, izrecimo Gospodinu svoju molitvu.

**8. MOLITVENI ZAVRŠETAK:**

Gospodine, Ti si hodio zemljom čineći dobro, ozdravljao bolesne i družio se s grešnicima. Osnaži nas Gospodine kako bismo bili snažno oružje u ruci Tvojoj da tvoja čudesna djela i dalje mogla živjeti po nama. Slava Ocu...

**SKUPINA I: INTERVJU**

U Novim Zavjetima koje imate ispred sebe pronađite Lk 8, 40-56. Pročitajte ponovno tekst. Vaš zadatak je napraviti intervju s tim osobama.

Zamislite da radite za neku televizijsku kući kao reporter i trebate napraviti intervju s osobama koje je Isus ozdravio. S vama u studiu je žena koja je ozdravila od dugogodišnjeg krvarenja te Jair sa svojom obitelji. Pitajte ih štogod želite, odgovorite kako vi mislite da bi oni odgovorili. Sretno!

**SKUPINA II: NOVINSKI ČLANAK**

U Novim Zavjetima koje imate ispred sebe pronađite Lk 8, 40-56. Pročitajte ponovno tekst. Vaš zadatak je napraviti novinski članak o događajima koji su opisani u tekstu.

Izmislite kako se zovu novine za koje radite, smislite neki udarni naslov i napišite izvješće o događajima koji su se dogodili. U članku morate spomenuti što se dogodilo, kako se dogodilo, koje osobe su bile prisutne...Sretno!

**SKUPINA III: SVJEDOČANSTVO**

U Novim Zavjetima koje imate ispred sebe pronađite Lk 8, 40-56. Pročitajte ponovno tekst. Vaš zadatak je napisati priču o tim događajima u 1.l.jednine.

Zamislite sebe kako ste vi tamo zajedno s Isusom i njegovim učenicima. Vidjeli ste mnoštvo ljudi gdje se okuplja. Obuzela vas je radost i prilazite vidjeti što se događa. Vidite kako Isus ozdravlja ženu i Jairovu kćer. Opišite to svoje svjedočanstvo. Ne zaboravite, priču pričate u 1.l.jednine. Slobodno dajte svoje viđenje priče, no događaje ne smijete izmjeniti. Sretno!

**SKUPINA IV: AKTUALIZACIJA**

U Novim Zavjetima koje imate ispred sebe pronađite Lk 8, 40-56. Pročitajte ponovno tekst. Vaš zadatak je staviti taj događaj u današnje vrijeme.

Zamislite kako Isus živi u današnjem vremenu i čini čuda. Koja bi to čuda bila? Kako bi ona izgledala? Vaš zadatak je napisati koje čudo Isus treba danas napraviti i opisati kako se to dogodilo. Sretno!